CELEX: 32008R1107
Language: hu
Date: 2008-11-07 00:00:00
Title: A Bizottság 1107/2008/EK rendelete ( 2008. november 7. ) a műtrágyákról szóló 2003/2003/EK európai parlamenti és tanácsi rendelet I. és IV. mellékletének a műszaki fejlődéshez történő hozzáigazítás érdekében történő módosításáról (EGT-vonatkozású szöveg)

8.11.2008   
            
            
               HU
            
            
               Az Európai Unió Hivatalos Lapja
            
            
               L 299/13
            
         
      A BIZOTTSÁG 1107/2008/EK RENDELETE
   
   (2008. november 7.)
   a műtrágyákról szóló 2003/2003/EK európai parlamenti és tanácsi rendelet I. és IV. mellékletének a műszaki fejlődéshez történő hozzáigazítás érdekében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a műtrágyákról szóló, 2003. október 13-i 2003/2003/EK európai parlamenti és tanácsi rendeletre (1) és különösen annak 31. cikkének (1) és (3) bekezdésére,
   mivel:
   
               (1)
            
            
               A 2003/2003/EK rendelet 3. cikke előírja, hogy az említett rendelet I. mellékletében felsorolt valamelyik típusba tartozó és az említett rendeletben meghatározott feltételeknek megfelelő műtrágya „EK-műtrágyaként” jelölhető meg.
            
         
               (2)
            
            
               Az ammónium-szulfát és a kalcium-nitrát (mészsalétrom) műtrágyatípusként szerepel a 2003/2003/EK rendelet I. mellékletében. Az említett két műtrágyatípus kombinációja azonban nem minősíthető „EK-műtrágyának”. Mivel az ammónium-szulfát és a kalcium-nitrát (mészsalétrom) kombinációit két tagállamban eredményesen alkalmazzák, az ilyen kombinációkat el kellene ismerni „EK-műtrágyaként” annak érdekében, hogy a termelők a Közösségen belül könnyebben hozzáférhessenek.
            
         
               (3)
            
            
               Az I. mellékletben felsorolt, a nitrogént makroelemként tartalmazó műtrágyatípusok közül sok túl gyorsan bocsátja ki a nitrogént ahhoz, hogy a termények képesek legyenek azt teljes mértékben kihasználni, aminek eredményeképpen a többlet nitrogén a környezetben potenciálisan kárt okozhat.
            
         
               (4)
            
            
               A 2003/2003/EK rendelet I. mellékletében felsorolt két EK-műtrágyatípus esetében a számos nitrifikációgátlóként ismert anyag egyikének, a dicián-diamidnak a hozzáadása lehetővé teheti az ilyen potenciális környezeti károk elkerülését. Más EK-műtrágya-típusok a nitrogént eltérő formában tartalmazhatják, amelyek esetében a nitrifikációgátlók nem hatásosak. Ezekben az esetekben az ureázgátlók jelenhetnek kielégítő megoldást.
            
         
               (5)
            
            
               A nitrifikáció- vagy ureázgátlók agronómiai és környezeti előnyeinek nagyobb mértékű kihasználása érdekében a nitrifikáció- vagy ureázgátlók használatát a legtöbb nitrogéntartalmú műtrágya esetében lehetővé kell tenni, illetve több gátlótípus használatát is engedélyezni kell.
            
         
               (6)
            
            
               Az engedélyezett nitrifikáció- és ureázgátlók listáját ezért a 2003/2003/EK rendelet I. mellékletében közzé kell tenni.
            
         
               (7)
            
            
               A 2003/2003/EK rendelet IV. melléklete részletes leírást ad az EK-műtrágyák tápanyagtartalmának mérésére használatos elemzési módszerekről. Ezeket a leírásokat, amennyiben a jódkoncentrációra vonatkoznak, ki kell igazítani annak érdekében, hogy helyes analitikai értékeket kapjunk.
            
         
               (8)
            
            
               A 2003/2003/EK rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a 2003/2003/EK rendelet 32. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   (1)   A 2003/2003/EK rendelet I. melléklete e rendelet I. mellékletének megfelelően módosul.
   (2)   A 2003/2003/EK rendelet IV. melléklete e rendelet II. mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. november 7-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 304., 2003.11.21., 1. o.
   
      I. MELLÉKLET
      A 2003/2003/EK rendelet I. melléklete a következőképpen módosul:
      
                  1.
               
               
                  Az A.1. táblázatban a 4. típusú „ammónium-szulfát” műtrágyára vonatkozó bejegyzés helyébe a következő szöveg lép:
                  
                              „4
                           
                           
                              Ammónium-szulfát
                           
                           
                              Kémiai úton nyert termék, amely alapvető összetevőként ammónium-szulfátot tartalmaz, és legfeljebb 15 %-ban kalcium-nitrátot (mészsalétrom) tartalmazhat.
                           
                           
                              19,7 % N
                              A nitrogén összes nitrogénben kifejezve.
                              A nitrát-nitrogén legfeljebb 2,2 %-ban lehet jelen, amennyiben kalcium-nitrátot (mészsalétrom) adnak az ammónium-szulfáthoz.
                           
                           
                              Ha ammónium-szulfát és kalcium-nitrát (mészsalétrom) kombinációjaként forgalmazzák, a megjelölésben fel kell tüntetni a következőt: »legfeljebb 15 %-ban kalcium-nitrátot (mészsalétromot) tartalmaz«.
                           
                           
                              Ammónium-nitrogén,
                              Összes nitrogén, amennyiben kalcium-nitrátot (mészsalétrom) adnak az ammónium-szulfáthoz.”
                           
                        
            
                  2.
               
               
                  Az A.1. táblázatból a 16, 17 típusú műtrágya bejegyzéseket és az (a) lábjegyzetet el kell hagyni. A 18 típus 16 típusra módosul.
               
            
                  3.
               
               
                  A melléklet a következő F. szakasszal egészül ki:
                  „F.   Nitrifikáció- és ureázgátlók
                  Az alábbi F.1. és F.2. táblázatokban felsorolt ureáz- és nitrifikációgátlók hozzáadhatók az I. melléklet A.1., B.1., B.2., B.3., C.1., és C.2. szakaszaiban felsorolt nitrogénműtrágya-típusokhoz, amelyekre az alábbi rendelkezések vonatkoznak:
                  
                              1.
                           
                           
                              a műtrágya teljes nitrogéntartalmának legalább 50 %-a 3. oszlopban meghatározott nitrogénfajtákból tevődik össze;
                           
                        
                              2.
                           
                           
                              nem tarozik a 4. oszlopban említett műtrágyatípusokba.
                           
                        Az olyan műtrágyák típusmeghatározásánál, amelyekhez az F.1. táblázatban felsorolt nitrifikációgátlót adtak, fel kell tüntetni a »([nitrifikációgátló típusmeghatározása]) nitrifikációgátlóval« szavakat.
                  Az olyan műtrágyák típusmeghatározásánal, amelyekhez az F.2. táblázatban felsorolt ureázgátlót adtak, fel kell tüntetni az »([ureázgátló típusmeghatározása]) ureázgátlóval« szavakat.
                  A forgalomba hozatalért felelős személynek minden csomagoláson, illetve ömlesztett szállítmányon fel kell tüntetnie a lehető legrészletesebb műszaki információkat. Ezeknek az információknak lehetővé kell tenniük a felhasználó számára az alkalmazási arány és az alkalmazási időszak meghatározását az érintett termény viszonylatában.
                  Az F.1., illetve az F.2. táblázat kiegészíthető nitrifikációgátlókkal vagy ureázgátlókal az említett vegyületekre kidolgozott iránymutatásokkal összhangban benyújtott műszaki dokumentáció értékelését követően.
                  F.1.   Nitrifikációgátlók
                  
                              Szám
                           
                           
                              Nitrifikációgátló típusmegjelölése és összetétele
                           
                           
                              Minimum és maximum gátlótartalom az összes nitrogén ammónium-nitrogénként és urea-nitrogénként jelen levő tömegszázalékában
                           
                           
                              EK-műtrágyatípus, amely esetében a gátló nem használható
                           
                           
                              Nitrifikációgátló leírása, amellyel a keverés megengedett
                              Engedélyezett keverési arány
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Dicián-diamid
                              ELINCS No 207-312-8
                           
                           
                              Minimum 2,25
                              Maximum 4,5
                           
                           
                               
                           
                           
                               
                           
                        
                     
                  F.2.   Ureázgátlók
                  
                              Szám
                           
                           
                              Ureázgátló típusmegjelölése és összetétele
                           
                           
                              Minimum és maximum gátlótartalom az összes nitrogén karbamid-nitrogénként jelen levő tömegszázalékában
                           
                           
                              EK-műtrágyatípus, amely esetében a gátló nem használható
                           
                           
                              Ureázgátló leírása, amellyel a keverés megengedett
                              Engedélyezett keverési arány
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              n-butil-thiofoszfor-triamid (NBTPT)
                              ELINCS No 435-740-7
                           
                           
                              Minimum 0,09
                              Maximum 0,20”
                           
                           
                               
                           
                           
                               
                           
                        
            
   
      II. MELLÉKLET
      A 2003/2003/EK rendelet IV. mellékletének B. szakasza a következőképpen módosul:
      
                  1.
               
               
                  A 2.3.2. módszernél a 4.11. pontban található megjegyzésnél a második, harmadik és negyedik albekezdés helyébe a következő szöveg lép:
                  „Titráljuk 0,05 mol/l jódoldattal (I2) keményítőoldat mint indikátor jelenlétében.
                  1 ml 0,05 mol/l jódoldat (I2) 0,01128 g SnCl2·2H2O-nak felel meg.
                  Az így elkészített oldatban jelen lévő összes ón legalább 80 %-a kétértékű kell, hogy legyen. A titráláshoz legalább 35 ml 0,05 mol/l jódoldatot (I2) kell használni.”
               
            
                  2.
               
               
                  A 2.6.1. módszernél a 4.11. pontban található megjegyzésnél a második, harmadik és negyedik albekezdés helyébe a következő szöveg lép:
                  „Titráljuk 0,05 mol/l jódoldattal (I2) keményítőoldat mint indikátor jelenlétében.
                  1 ml 0,05 mol/l jódoldat (I2) 0,01128 g SnCl2·2H2O-nak felel meg.
                  Az így elkészített oldatban jelen lévő összes ón legalább 80 %-a kétértékű kell, hogy legyen. A titráláshoz legalább 35 ml 0,05 mol/l jódoldatot kell használni.”